biswa921/hiwiki-latest-pages-articles-raw huggingface dataset:
गिप्पी

गिप्पी सोनम नैर द्वारा निर्देशित एवं करण जौहर द्वारा निर्मित 2013 की हिन्दी नाटक फ़िल्म है, जो 10 मई 2013 को जारी की गयी है। फ़िल्म में रिया विज और ताह शाह फ़िल्म में मुख्य भूमिका में हैं।

 कथानक 
गिप्पी 14-वर्ष-आयु की एक लड़की है जो शिमला में अपनी माँ बप्पी और भाई बूबू के साथ रहती है। उसकी ही कहानी को फ़िल्म में दिखाया गया है।

 कलाकार 
 रिया विज - गुरप्रीत कौर (गिप्पी)                                                         
 ताह शाह - अर्जुन
 दिव्या दत्ता - बप्पी
 मृणाल चावला - कबीर
 दूर्वा त्रिपाठी - आँचल
 अरबाज़ काडवानी - बूबू
 जयति मोदी- शमीरा चौहान
 आदित्य देशपांडे - आशीष
 अवंति तलवार - तानिया
 अनाह तलवार - सोनिया
 अशना पहवा - मिनी
 शौर्य चक्रवर्ती - वीर
 उल्यस्सेस मेंडोनका - जय
 पंकज धीर - पापा पाजी
 राक़ेश वशिष्ठ - रसायन विज्ञान अध्यापक
 आयेशा गोस्वामी - तितली
 नन्दिता बंध्योपाध्याय - हिन्दी अध्यापिका

 संगीत 
फ़िल्म का संगीत विशाल-शेखर द्वारा तैयार किया गया और गीत अंविता दत्त गुप्टन & विशाल डडलानी द्वारा दिए गये हैं।

बेबी से बेबी डॉल - उदित नारायण & सुखविंदर सिंह

पेहन दी टक्की - विशाल डडलानी

मन बावरा - शेखर रावजियानी

दिल कागज़ी - नीति मोहन

वी आर लाइक दिस ओनली - विशाल डडलानी, शेखर रावजीयानी & हार्ड कौर

 समालोचना 
 व्यावसायिक समीक्षा समीक्षा स्कोर स्रोत रेटिंग रीडिफ.कॉम  बॉलीवुड हंगामा  द टाइम्स ऑफ़ इण्डिया  हैज2बी फ़िल्मी डॉट कॉम  राजीव मसंद   का मतलब स्रोत द्वारा उपलब्द्ध समालोचनाओं की औसत रेटिंग है।

 सन्दर्भ 

 बाहरी कड़ियाँ 
 
 गिप्पी का आधिकारिक ट्रेलर

श्रेणी:भारतीय फ़िल्में
श्रेणी:2013 में बनी हिन्दी फ़िल्म
अकसूमी मुद्रा

thumb|300px|५वीं सदी के राजा एबाना का सोने का सिक्का
300px|thumb|राजा एन्दूबिस का सोने का सिक्का
अकसूमी मुद्रा पूर्वी अफ़्रीका के अकसूम राज्य द्वारा जारी की जाती थी। इसका आरम्भ लगभग २७० ईसवी में रजा एन्दूबिस के राजकाल में हुआ। यह ७वीं सदी तक बनाई जाती रही लेकिन उसके बाद इसके सिक्कों का उत्पादन धीरे-धीरे कम होता गया। यह सिक्के सोने, चांदी या कांसे के बने होते थे और इनपर या तो गिइज़ भाषा में या फिर लाल सागर क्षेत्र में व्यापार के लिए प्रयोग होने वाली यूनानी भाषा में लिखा होता था।Ethiopia Photographed: Historic Photographs of the Country and its People Taken Between 1867 and 1935, Richard Pankhurst, pp. 8, Routledge, 2013, ISBN 978-1-136-78611-2, ... Aksum for several centuries also produced its own currency in gold, silver and bronze, with inscriptions in either the local Aksumite language, Ge'ez, or else in Greek, the then international language of the Red Sea area ...

 इन्हें भी देखें
अकसूम राज्य

 सन्दर्भ 

श्रेणी:अकसूमी साम्राज्य
श्रेणी:प्राचीन मुद्राएँ
अस्थिभंग

right|thumb|300px|बाँह की हड्डी के भंग का आन्तरिक एवं वाह्य दृष्य तथा शल्यचिकित्सा के बाद की स्थिति
किसी अस्थि के टूटने या उसमें दरार पड़ने को अस्थिभंग कहते हैं। हड्डियों पर एक सीमा से अधिक बल या झटका लगने से या अस्थि-कैंसर एवं अन्य रोगों के कारण अस्थिभंग हो सकता है। यह एक चिकित्सकीय स्थिति है। 

श्रेणी:अस्थि
अगदतंत्र

अगदतंत्र आयुर्वेद के आठ अंगों में से एक है। इसमें विभिन्न स्थावर, जंगम और कृत्रिम विषों एवं उनके लक्षणों तथा चिकित्सा का वर्णन है।

  अगदतंत्रं नाम सर्पकीटलतामषिकादिदष्टविष व्यंजनार्थं विविधविषसंयोगोपशमनार्थं च॥ (सु.सू. १.६)

'गद' का शाब्दिक अर्थ 'रोग' है तथा 'अगद' का अर्थ 'अरोग'। अर्थात् कोई भी ऐसी वस्तु जो शरीर को रोगमुक्त करती है, 'अगद' कहलाती है। किन्तु आयुर्वेद में अगद का विशेष अर्थ है और यहाँ वह विषविज्ञान (toxicology) के अर्थ में प्रयुक्त हुआ है जिसमें विभिन्न प्रकार के विषों तथा उनके प्रतिकारकों का वर्णन है। अगदतंत्र में खाद्यविषाक्तता, सर्पदंश, स्वानदंश (कुत्ते का काटना), कीटदंश आदि का वर्णन है।

इन्हें भी देखें
विष
विषविज्ञान
विषवैद्य
ज्योत्स्निका - विषविज्ञान का मलयालम/मणिप्रवालम ग्रन्थ

इन्हें भी देखें
JyothsnikaAn Online Journal in Agadatantra
ज्योत्स्निका विषवैद्यं (देवनागरी में)
ज्योत्स्निका विषवैद्यम (विषविज्ञान का मलयालम/मणिप्रवालम ग्रन्थ)

श्रेणी:आयुर्वेद
राष्ट्रीय जैव विविधता प्राधिकरण

राष्ट्रीय जैव विविधता प्राधिकरण (National Biodiversity Authority (NBA)) भारत की पर्यावरण एवं वन मंत्रालय के अधीन एक स्वायत्त संस्था है। राष्ट्रीय जैव विविधता अधिनियम २००२ के प्रावधानों को लागू करने के लिए इसकी स्थापना वर्ष 2003 में की गई।
    इसका मुख्यालय चेन्नई में स्थित है। NBA की स्थापना कन्वेंशन ऑन बायोलॉजिकल डाइवर्सिटी CBD नाम की एक अंतर्राष्ट्रीय संधि की शर्तों के पालन हेतु 1 ऑक्टूबर 2003 को की गई थी।

 बाहरी कड़ियाँ
राष्ट्रीय जैव विविधता प्राधिकरण

श्रेणी:जैव विविधता
श्रेणी:भारत की स्वायत्त संस्थाएँ
अंतरिक्ष संस्थान

अंतरिक्ष संस्थान वह संस्थान होता है, जहाँ पर अंतरिक्ष सम्बन्धी काम होता है और वह भारत में, भारतीय अंतरिक्ष अनुसंधान संगठन है।

इसी तरह संयुक्त राज्य अमेरिका

अंतरिक्ष संस्थानों से अंतरिक्ष में कचरे की समस्या 
विश्व के कई देशों के अंतरिक्ष संस्थानों की सक्रिय परियोजनाओं के कारण अंतरिक्ष में कचरे की समस्या उत्पन्न हुई है। इस पर भारत से अंतरिक्ष में पहली बार प्रवेश करने वाले विंग कमांडर राकेश शर्मा का कहना है कि अब समय आ गया है कि अंतरिक्ष में उपग्रह, प्रयोगशालाएँ और शटल भेजने वाले देश स्थिति की गंभीरता को समझें ताकि अरबों रूपए ख़र्च करके अंतरिक्ष में भेजे जाने वाले मिशन नाकाम न हो और मानवीय विकास में सहायता हो ।

सन्दर्भ

श्रेणी:अंतरिक्ष परियोजना
टीन वुल्फ़

टीन वुल्फ़ () अमेरिकी अलौकिक, प्रहसन व किशोर नाटक टेलिविज़न शृंखला है। यह शिथिल रूप से इसी नाम से 1985 में बनी फ़िल्म पर आधारित है। जैफ डेविस द्वारा विकसित इस धारावाहिक का प्रसारण जून 5, 2011, को 2011 एमटीवी मूवी अवार्ड्स के ठीक बाद एमटीवी चैनल पर शुरू हुआ। डेविस साथ ही धारावाहिक के कार्यकारी निर्माता के रूप में भी योगदान देते हैं। इसकी कहानी का मुख्य किरदार उच्च विद्यालय छात्र स्कॉट मैकॉल (टायलर पोज़ी) है जिसे एक वेयरवुल्फ़ काट लेता है। स्कॉट एक साधारण विद्यार्थी के रूप में अपना जीवन जीने और अपने वेयरवुल्फ़ होने का रहस्य छिपाने का प्रयास करता है। उसका घनिष्ठ मित्र "स्टाइल्स" स्टिलिनस्की (डिलन ओ 'ब्रायन) उसकी उसके जीवन और शरीर में आए बदलावों से निपटने में मदद करता है। कहानी के आगे बढ़ने पर अन्य किरदार जुड़ते चले जाते हैं।

शृंखला के दूसरा सत्र का प्रीमियर जून 3, 2012, को 2012 एमटीवी मूवी अवार्ड्स के पश्चात हुआ। तीसरे सत्र का प्रीमियर जून 3, 2013, की रात्री 10 बजे हुआ। धारावाहिक को आलोचकों से आम तौर पर सकारात्मक प्रतिक्रिया मिली है जिसमें इसने मेटाक्रिटिक पर 100 में से 61 स्कोर अर्जित किया। शृंखला ने विभन्न पुरुस्कार समारोहों में नामांकन और जीत प्राप्त की है, जिनमें शामिल हैं: टीन च्वाइस पुरस्कार, एल्मा पुरुस्कार, सैटर्न अवार्ड, यंग हॉलीवुड अवार्ड, आदि। 

 सन्दर्भ 

 बाहरी कड़ियाँ

 
 
 

श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी कॉमेडी-ड्रामा टेलिविज़न शृंखलाएँ
श्रेणी:अंग्रेज़ी भाषा के टीवी कार्यक्रम
श्रेणी:अमेरिकी हॉरर गल्प टेलिविज़न शृंखलाएँ
श्रेणी:अमेरिकी एक्शन टेलिविज़न शृंखलाएँ
इलेमी त्रिकोण

thumb|250px|इलेमी त्रिकोण का नक़्शा - अलग-अलग स्रोत इसकी भौगोलिक परिभाषा अलग सीमाओं के आधार पर करते हैं
इलेमी त्रिकोण (Ilemi Triangle) पूर्वी अफ़्रीका का एक विवादित क्षेत्र है। इसकी सीमाओं को लेकर भी कुछ बहस है और इसका क्षेत्रफल १०,३२० और १४,००० वर्ग किमी के बीच अनुमानित किया जाता है। इलेमी त्रिकोण का नाम अनुआक समुदाय के 'इलेमी अकवोन' नामक एक मुखिया पर रखा गया था। दक्षिण सूडान और कीनिया दोनों इसपर सम्प्रभुता का दावा करते हैं हालांकि यह इलाक़ा कीनिया के क़ब्ज़े में है। इथियोपिया इसे औपचारिक रूप से अपना तो नहीं कहता लेकिन उसने समय-समय पर यहाँ सैनिक हस्तक्षेप किया है। भौगोलिक दृष्टि से इलेमी त्रिकोण तुर्काना झील के पश्चिमोत्तरी कोने को छूता है।Brownlie, Ian (1979). African Boundaries: A Legal and Diplomatic Encyclopedia. Institute for International Affairs, Hurst and Co. pp. 867–884; 917–921.Collins, Robert O. (2004). The Ilemi Triangle  in: Annales d'Ethiopie. Volume 20, année 2004. pp. 5–12. Retrieved 2011-06-17.

 इन्हें भी देखें
तुर्काना झील

 सन्दर्भ 

श्रेणी:कीनिया के क्षेत्रीय विवाद
श्रेणी:इथियोपिया के क्षेत्रीय विवाद
श्रेणी:दक्षिण सूडान के क्षेत्रीय विवाद
श्रेणी:सीमा त्रिबिन्दु
प्रिज़्म (निगरानी कार्यक्रम)

thumb|प्रिज़्म कार्यक्रम का लोगो
प्रिज़्म () 2007 से संयुक्त राज्य अमेरिका की राष्ट्रीय सुरक्षा एजेंसी (एनएसए) द्वारा संचालित एक गुप्त जन इलेक्ट्रॉनिक निगरानी डेटा खनन कार्यक्रम है। प्रिज़्म डाटा संग्रह के प्रयास के लिए एक सरकारी कोड नाम है जिसे आधिकारिक तौर पर SIGAD US-984XN शीर्षक से जाना जाता है।

बुश प्रशासन के अंतर्गत 2007 में पारित हुए प्रोटेक्ट अमेरिका एक्ट के बाद प्रिज़्म शुरू हुआ।ली, टिमोथी बी॰ (जून 6, 2013). "How Congress Unknowingly Legalized PRISM in 2007" . वॉन्कब्लॉग (द वॉशिंगटन पोस्ट का ब्लॉग). अभिगमन तिथि: अगस्त 11, 2013. कार्यक्रम का संचालन यूएस फॉरेन इंटेलिजेंस सर्विलेन्स कोर्ट (फ़ीसा कोर्ट) के पर्यवेक्षण के अंतर्गत होता है जो स्वयं 1978 के फॉरेन इंटेलिजेंस सर्विलेन्स एक्ट के तहत स्थापित और अधिकृत किया गया था। इसे छह वर्ष पश्चात एनएसए के तकनीकी ठेकेदार एड्वर्ड स्नोडेन ने लीक किया, जिसने आगाह किया कि जन डेटा संग्रह की सीमा जितनी जनता को पता थी उसकी तुलना में कहीं अधिक थी और इसके साथ ही उसने इन गतिविधियों को "खतरनाक" और "आपराधिक" बताया।मेज़्ज़ोफियोरे, जियानलूका (जून 17, 2013). "NSA Whistleblower Edward Snowden: Washington Snoopers Are Criminals" . इंटरनेशनल बिज़नेस टाइम्स. अभिगमन तिथि: अगस्त 11, 2013. ये खुलासे द गार्डियन और द वॉशिंगटन पोस्ट के द्वारा जून 6, 2013, को प्रकाशित किए गए थे।

दस्तावेज़ जो लीक में शामिल था उसके अनुसार प्रिज़्म "एनएसए विश्लेषणात्मक रिपोर्ट के लिए इस्तेमाल की जाने वाली कच्ची खुफ़िया जानकारी का नंबर एक स्रोत था"। लीक हुई जानकारी उस रहस्योद्घाटन के एक दिन पश्चात सार्वजनिक हुई जिसमें फ़ीसा कोर्ट दूरसंचार कंपनी वेरिज़ोन कम्युनिकेशंस की एक गौण कंपनी को आदेश दिया था कि उसे दैनिक आधार पर अपने सभी ग्राहकों द्वारा की गईं टेलीफ़ोन कॉल के ट्रैकिंग लॉग एनएसए को उपलब्ध कराने पड़ेंगे।

अमेरिकी सरकार के अधिकारियों ने द गार्डियन और वॉशिंगटन पोस्ट की कहानियों के कुछ पहलुओं को विवादास्पद कहा है और कार्यक्रम का बचाव यह कहते हुआ करा कि वॉरंट के बिना यह घरेलू ठिकानों पर इस्तेमाल नहीं किया जा सकता। उनके अनुसार इसके द्वारा आतंकवादी गतिविधियों को रोकने में सहायता मिली है और इसे संघीय सरकार की कार्यकारी, न्यायिक और विधायी शाखाओं से स्वतंत्र निरीक्षण प्राप्त होते हैं।

 सन्दर्भ 

 बाहरी कड़ियाँ

The NSA Files
The Government Is Profiling You: हाल के इतिहास में एनएसए द्वारा की गई घरेलू जासूसी को समझाती वीडियो।

श्रेणी:मानवाधिकार
श्रेणी:सामूहिक निगरानी
श्रेणी:संयुक्त राज्य अमेरिका की राजनीति
अष्टांगसंग्रह

अष्टांगसंग्रह आयुर्वेद का प्रसिद्ध ग्रन्थ है। इसके रचयिता वाग्भट हैं।

इसके 6  स्थान हैं-

 सूत्रस्थानम् 40 अध्याय
 शरीरस्थानम् 12 अध्याय
 निदानस्थानम् 16 अध्याय
 चिकित्सितस्थानम् 24 अध्याय
 कल्पस्थानम् 80 अध्याय
 उत्तरस्थानम् 50 अध्याय

इन्हें भी देखें
अष्टांगहृदय (वाग्भट)

बाहरी कड़ियाँ
अष्टांगसंग्रहः (संस्कृत विकिस्रोत)
अष्टांगसंग्रह

श्रेणी:आयुर्वेद
श्रेणी:संस्कृत ग्रन्थ
तरण आदर्श

तरण आदर्श (जन्म 13 जूनhttp://www.facebook.com/taran.adarsh.5 1965) एक भारतीय पत्रकार, फ़िल्म समीक्षक, सम्पादक और फ़िल्म विश्लेषक हैं। उन्होंने फ़िल्म निर्माण और लेखन का कार्य भी किया है। वो निर्देशक एवं निर्माता बी॰ के॰ आदर्श के पुत्र हैं।
 करियर 
तरण आदर्श ने 15 वर्ष की आयु में ट्रेड गाइड जो एक साप्ताहिक बॉक्स-ऑफिस पत्रिका है, के संवाददाता के रूप में अपना करियर आरम्भ किया। 1994 में उन्होंने बॉलीवुड फ़िल्म हैलो बॉलीवुड का लेखन और निर्माण का कार्य किया। वर्तमान में वो बॉलीवुड हंगामा के फ़िल्म समीक्षक, फ़िल्म ट्रेड एनालिष्ट के रूप में कार्यरत हैं।

 फ़िल्में
 हेल्लो बॉलीवुड (1994) - निर्देशक, निर्माता और लेखक

 सन्दर्भ 

 बाहरी कड़ियाँ 
 

श्रेणी:भारतीय फ़िल्म समीक्षक
श्रेणी:भारतीय पटकथ लेखक
श्रेणी:भारतीय फ़िल्म निर्देशक
श्रेणी:भारतीय पत्रकार
श्रेणी:जीवित लोग
श्रेणी:1965 में जन्मे लोग
रॉबर्टो बेनिगनी

रॉबर्टो रेमिजियो बेनिगनी, Cavaliere di Gran Croce OMRICavaliere di Gran Croce Ordine al Merito della Repubblica Italiana. quirinale.it (;Listen . Pronounceitright.com . Retrieved on 2012-03-10. जन्म 27 अक्टूबर 1952) एक इतालवी फ़िल्मों और टेलीविजन के अभिनेता, हास्य अभिनेता, पटकथा लेखक और निर्देशक हैं।
 सन्दर्भ 

 बाहरी कड़ियाँ 
 रॉबर्टो बेनिगनी की अंग्रेज़ी फैनसाइट साइट।
 Roberto Benigni – A Biography [रॉबर्टो बेनिगनी – एक जीवनी]
 The Official Site of the Tour TuttoDante
 

श्रेणी:1952 में जन्मे लोग
श्रेणी:इतालवी लोग
श्रेणी:जीवित लोग
मर्फी रेडियो

thumb|right|मॉडल: U102 (c.1947)

मर्फी रेडियो वेलव्यं गार्डन सिटी, इंग्लैण्ड में स्थित रेडियो और टेलीविजन निर्माता कंपनी थी।

इसकी स्थापना 1929 में फ्रैंक मर्फी और ई॰जे॰ पॉवर ने की थी। 1937 में मर्फी ने कंपनी छोड़ दी और दूसरी कंपनी में काम करने चले गये। उनका 65वर्ष की आयु में 1955 निधन हो गया।The Setmakers by Keith Geddes and Gordon Bussey (ISBN 0951704206)

इस रेडियो ने भारत में फ़िल्म बर्फी! के कारण खुब नाम कमाया। एक पुराना मर्फी रेडियो अंग्रेज़ी फ़िल्म लाइफ ऑफ़ पाई में भी दिखाया गया है।

 सन्दर्भ 

 बाहरी कड़ियाँ 
 मर्फी रेडियो
श्रेणी:रेडियो
श्रेणी:इंग्लैंड की कंपनी
कीत्स

thumb|230px|रामदेव राम राबर्लिन के मोआबीत क्षेत्र में स्तेफ़ानकीत्स का मुहल्ला|पाठ=
कीत्स (जर्मन: Kiez) बर्लिन और जर्मनी के उत्तरी भाग के कई शहरों के मुहल्लों को कहा जाता है।"Verordnung über die Erhaltung baulicher Anlagen und der städtebaulichen Eigenart sowie der Zusammensetzung der Wohnbevölkerung des Gebietes 'Stephankiez' im Bezirk Tiergarten von Berlin" (Ordinance on the Preservation of Constructions and of the Urbanistic Character as well as the Composition of the Resident Population of the "Stephankiez" area in the Borough Tiergarten of Berlin) (PDF). Berliner Rechtsvorschriften (Legal Provisions of Berlin). Kulturbuch-Verlag Berlin. 1991-10-10. Retrieved 2010-04-07Fodor's Germany, Fodor's Travel Publications, pp. 598, Random House LLC, 2008, ISBN 9781400007080, ... Berlin is still a city that protects the character of each Kiez, or neighborhood ...

 शब्दोत्पत्ति 
मध्यकाल में कई जर्मन समुदाय पूर्व की ओर जाकर पश्चिमी स्लाव लोगों के क्षेत्रों में प्रवेश करके वहाँ बस गए। स्लावों और जर्मैनी लोगों के मिश्रण से जर्मन भाषा में कई स्लावी भाषाओं के शब्द दाख़िल हो गए। इनमें 'ख़ीत्ज़ा' (chyza) भी एक था, जिसका अर्थ 'कुटिया' या 'घर' है। यही शब्द जर्मन बसेरों के साथ लगी स्लावी बस्तियों के लिए प्रयोग होने लगा और धीरे-धीरे इसने 'मुहल्ले' का अर्थ धारण कर लिया।Archiv des Vereins der Freunde der Naturgeschichte in Mecklenburg, Verein der Freunde der Naturgeschichte in Mecklenburg, pp. 210, Opitz, 1878, ... Kiez von dem slavischen chyza, chyz, oder auch hyz, d. h. Hütte ...

 कठबोली 
जर्मनी में कीत्स शब्द औपचारिक रूप से केवल बर्लिन और कुछ अन्य शहरों में होता है। जर्मनी के अन्य भागों में इसका प्रयोग कठबोली (स्लैंग) माना जा सकता है। विश्व के अन्य भागों से जर्मनी में आकर बसने वाले लोगों के मुहल्लों में उनकी पुरानी भाषा से प्रभावित जर्मन बोली को भी कभी-कभी 'कीत्स-जर्मन' या 'कीत्स-डोएच' कहा जाता है।Multilingual Urban Scandinavia: New Linguistic Practices, Pia Quist & ‎Bente A. Svendsen, pp. 123, Multilingual Matters, 2010, ISBN 9781847694881, ... of immigrant background prefer to talk about 'Kiez-Deutsch', a word that may be translated as 'neighbourhood-German' ...

 इन्हें भी देखें
मुहल्ला
बर्लिन
स्लाव लोग

 सन्दर्भ 

श्रेणी:मुहल्ले
श्रेणी:जर्मन शब्द
श्रेणी:जर्मन संस्कृति
एमीली

एमीली (फ़्रेंच: Le Fabuleux Destin d'Amélie Poulain) 2001 में प्रदर्शित फ्रांसीसी भाषा की फ़िल्म है रोमांटिक फ़िल्म है। यह एमीली नामक एक लड़की की कहानी है जिसके बचपन से ही कुछ विचलित सी लड़की है। उसके माता-पिता सनकी हैं जिसकी वजह से वह इस प्रकार की लड़की बनती है।

 सन्दर्भ 

 बाहरी कड़ियाँ 
 
 
 
 
 

श्रेणी:2001 की फ़िल्में
श्रेणी:फ़्रेंच फ़िल्में
श्रेणी:2001 फ़्रेंच फ़िल्में
श्रेणी:2000 के दशक की फ़्रेंच फ़िल्में
यूनिवर्सल म्यूज़िक समूह

thumb

यूनिवर्सल म्यूज़िक समूह () अमेरिका का सबसे बड़ा संगीत समूह है।

 सन्दर्भ 

 बाहरी कड़ियाँ 
 
 यूएमजी कोर्पोरेट पृष्ठ
 यूएमजी का इतिहास पृष्ठ
 
 
 
श्रेणी:संगीत समूह
वॉर्ड (प्रशासनिक विभाग)

thumb|230px|ऑस्ट्रेलिया के वूल्लाहरा नगर के वार्डों का नक़्शा
वॉर्ड (ward) स्थानीय प्रशासन के लिए स्थापित एक छोटा भौगोलिक क्षेत्र होता है जो आमतौर पर किसी मुहल्ले, गली या अन्य भौगोलिक चीज़ पर आधारित होता है। ऑस्ट्रेलिया, कनाडा, न्यू ज़ीलैंड, संयुक्त राज्य अमेरिका, ब्रिटेन, दक्षिण अफ़्रीका, मोनैको और कुछ अन्य क्षेत्रों में यह एक चुनावक्षेत्र भी होता है। भारत में मुम्बई और दिल्ली जैसे नगरों में यह एक प्रशासनिक विभाग होता है।Municipal Solid Waste Management, P. Jayarama Reddy, pp. 291, CRC Press, 2011, ISBN 9780415690362, ... Greater Mumbai has been divided into six zones and 24 wards for the administration of the municipal corporation. The SWM is a ward-level activity in MCGB ...New York City Mayors, Ralph J. Caliendo, pp. 564, Xlibris Corporation, 2010, ISBN 9781450088152, ... Brooklyn was divided into nineteen wards by its charter of 1857 and into twenty-five by that of 1877; at the time of its incorporation into New York City in 1898, it had thirty-two wards ...

 इन्हें भी देखें
मुहल्ला

 सन्दर्भ 

श्रेणी:मुहल्ले
श्रेणी:प्रशासनिक विभाग
तीखुर

right|thumb|200px|तीखुर
तीखुर (वानस्पतिक नाम: Curcuma angustifolia) हल्दी जाति का एक पादप जिसकी जड़ का सार सफेद चूर्ण के रूप में होता है और खीर, हलुआ आदि बनाने के काम आता है। यह भारतीय उपमहाद्वीप का देशज है। अपने औषधीय गुणों के कारण पश्चिमी जगत में में भी इसकी लोकप्रियता लगातार बढ़ी है। एक विदेशज तीखुर भी आता है जिसे अरारोट कहते हैं।

 बाहरी कड़ियाँ
विलुप्ति की कगार पर गुणकारी तीखुर
तीखुर की खेती

श्रेणी:औषधीय पादप
सेहुँआ

right|thumb|300px|सेहुंआ

सेहुँआ (Tinea versicolor) एक चर्मरोग है। इसे 'सिउली' भी कहते हैं। इसमें त्वचा पर धब्बे बन जाते हैं। आधुनिक अनुसंधान से पता चला है कि अधिकांशतः यह 'मलेसेजिया ग्लोबोसा' (Malassezia globosa) नामक कवक से होता है। 

श्रेणी:चर्मरोग
हेत्वाभास

भारतीय न्यायदर्शन (तर्कशास्त्र) में हेत्वाभास उस अवस्था को कहते हैं जिसमें वास्तविक हेतु का अभाव होने पर या किसी अवास्तविक असद् हेतु के वर्तमान रहने पर भी वास्तविक हेतु का आभास मिलता या अस्तित्व दिखाई देता है और उसके फल-स्वरूप भ्रम होता या हो सकता हो। 

'हेत्वाभास' दो शब्दों 'हेतु' और 'आभास' की सन्धि से बना है। 'आभास' का मतलब है 'जो नहीं है वह दीखना' या 'जो नहीं है वैसा दीखना'। हेतु का आभास तब होता है जब हेतु के पाँचों लक्षणों (पक्षसत्व, सपक्षसत्व, विपक्षासत्व, अवाधितत्व और असत् प्रतिपक्षतव) का अभाव हो। 

भारतीय नैयायिकों ने इसके पाँच प्रकारों की चर्चा की है। गौतम ने हेत्वाभास के निम्नलिखित पाँच भेद बताए हैं-
 सव्यभिचार
 विरुद्ध 
 प्रकरणसम,
 साद्य-सम और 
 कालातीत

 इन्हें भी देखें
 मिथ्या तर्क

 बाहरी कड़ियाँ 
आगमन तर्कशास्त्र (गूगल पुस्तक ; लेखक- केदारनाथ तिवारी)
भारतीय तर्कशास्त्र (गूगल पुस्तक ; एन पी तिवारी)

श्रेणी:तर्कशास्त्र
मूंदरू मुदिचू

मूंदरू मुदिचू ( ) 1976 में प्रदर्शित और के॰ बालचन्द्र द्वारा निर्देशित तमिल फ़िल्म है। फ़िल्म में मुख्य भूमिका कमल हसन, रजनीकान्त और श्री देवी ने निभाई है। पूर्ण फ़िल्म इन्हीं तीन लोगों को इर्द्ध-गिर्द्ध घुमती रहती है। यह 1974 में बनी तेलुगू फ़िल्म ओ सीता कथा पर आधारित है।

 पटकथा 

 कलाकार 
 कमल हसन
 रजनीकान्त
 श्री देवी
 केलकटा विश्वनाथ
 वाय॰ विजया
 राजामणि
 अनुपमा
 बेबी इन्दिरा
 कलावती

 संगीत 
फ़िल्म का संगीत एम॰ एस॰ विश्वनाथन द्वारा दिया गया है।

 गीत  गायक  अवधि (मिनट:सैकण्ड)आड़ी वेल्लीजयचंद्रन, वाणी जयराम03:46ना नोरु कधानायगीपी सुशीला, एल आर एस्वरी03:07वसंथा कालजयचंद्रन, वाणी जयराम, एम॰ एस॰ विश्वनाथन03:20

 सन्दर्भ 

 बाहरी कड़ियाँ 
 

श्रेणी:भारतीय फ़िल्में
श्रेणी:तमिल फ़िल्में
नखकवकता

right|thumb|300px|नखकवकता से ग्रसित अंगूठे का नाखून
नाखूनों के कवक द्वारा संक्रमित होने को नखकवकता या नखदद्रु (Onychomycosis या "tinea unguium") कहते हैं। यह नाखूनों में सबसे अधिक होने वाला रोग है। यह केवल अंगूठे में या इसके अलावा अन्य अंगुलियों की नखों में भी हो सकता है। किन्तु अंगूठों का संक्रमण अपेक्षाकृत अधिक देखा जाता है। 

नखकवकता का संक्रमण ६% से ८% वयस्क लोगों में पाया जाता है।

श्रेणी:चर्मरोग
श्रेणी:नाखून
व्याख्यान शास्त्र

thumb|180px|पश्चिमी व्याख्यान परम्परा में अरस्तू का विशेष योगदान रहा था
व्याख्यान शास्त्र या वाग्मिता-शास्त्र 
( Rhetoric )  उस कला को कहते हैं जिसमें लेखकों और वक्ताओं की जानकारी प्रदान करने, भावनाएँ व्यक्त करने और श्रोताओं को भिन्न उद्देश्यों के लिए प्रेरित करने की क्षमता और उसे सुधारने की विधियों का अध्ययन किया जाता है।Corbett, E. P. J. (1990). Classical rhetoric for the modern student. New York: Oxford University Press., p. 1.; Young, R. E., Becker, A. L., & Pike, K. L. (1970). Rhetoric: discovery and change. New York,: Harcourt Brace & World. p. 1; For more information see Dr. Greg Dickinson of Colorado State University.

 पश्चिमी संस्कृति में महत्व 
इस शास्त्र का प्राचीन यूनान और प्राचीन रोम में बहुत महत्व रहा था और इसका पश्चिमी परम्परा पर गहरा प्रभाव पड़ा है।See, e..g., Thomas Conley, Rhetoric in the European Tradition (University of Chicago, 1991). प्राचीन यूनानी दार्शनिक अरस्तु ने व्याख्यान में श्रोताओं को प्रभावित करने के तीन तत्व बताएँ थे, जिन्हें यूनानी भाषा में 'लोगोस' (λόγος, logos, तर्क), 'पेथोस' (πάθος, pathos, भावनाएँ) और 'ईथोस' (ἦθος, ethos, मूल्य व विश्वास) कहा जाता है। प्राचीन यूनान से लेकर १९वीं शताब्दी के अंत तक पश्चिमी लेखकों और अन्य विद्वानों को विश्वविद्यालयों और अन्य शिक्षा संस्थानों में व्याख्यान शास्त्र की औपचारिक शिक्षा दी जाती थी।

 इन्हें भी देखें
तर्क शास्त्र

 सन्दर्भ 

बाहरी कडियाँ
बोलने की कला (आप की सहायता)

श्रेणी:व्याख्यान शास्त्र
श्रेणी:भाषा-विज्ञान
श्रेणी:संचार
अनुवाचन

thumb|230px|फ़िनलैंड में अपनी कविताओं का अनुवाचन करती एक अमेरिकी कवयित्री
thumb|जर्मनी में रिकॉर्ड किए गए एक वक्ताओं को सुनेंगे
अनुवाचन श्रोताओं की उपस्थिति में औपचारिक शैली से किसी कविता, गद्य, भाषण या अन्य लिखाई के पाठ करने की क्रिया होती है। अक्सर यह पाठ सामग्री का स्मरण करके बिना किसी साहयता के किया जाता है, हालांकि लिखित सामग्री भी प्रयोग की जा सकती है। विश्व की कई सांस्कृतिक परम्पराओं में अनुवाचन का महत्त्व है। धार्मिक व अन्य सन्दर्भों में यह अक्सर एक नियमबद्ध कला भी होती है जिसमें उच्चारण इत्यादि पर बहुत ध्यान दिया जाता है।Kuipers, Cornelius (1944) "Preface" Christian dialogs and recitations: dialogs, recitations, readings, pageants Zondervan, Grand Rapids, Michigan, page 1 and following, OCLC 9054621Denny, Frederick Mathewson (1989) "Qur’ān Recitation: A Tradition of Oral Performance and Transmission"  Oral Tradition 4(1/2): pp. 5-26, page 1Martin, Richard (2005) "Tilāwah" in Jones, Linsay (editor) (2005) Encyclopedia of Religion (2nd edition) Volume 13, page 9200, Macmillan Reference, Detroit, Michigan, ISBN 0-02-865982-1

 इन्हें भी देखें
व्याख्यान शास्त्र

 सन्दर्भ 

श्रेणी:व्याख्यान शास्त्र
श्रेणी:शैक्षिक मनोविज्ञान
श्रेणी:शिक्षण
पुष्पोद्भिद

right|thumb|200px|सूर्यमुखी, पुष्पोद्भिद है।
पुष्पोद्भिद या फेनेरोगैम (Phanerogams या spermatophytes) वे पादप हैं जो बीज पैदा करते हैं।

पुष्पोद्भिद में दो बड़े वर्ग हैं :

(1) अनावृतबीजी या जिम्नोस्पर्म (Gymnosperm), और

(2) आवृतबीजी या ऐंजियोस्पर्म (Angiosperm)

श्रेणी:वनस्पति विज्ञान
ली फ़ाक

ली फाक (Lee Falk ;  (28 अप्रैल, 1911 -- 13 मार्च, 1999) अमेरिका के लेखक, थियेटर के निदेशक तथा लोकप्रिय कॉमिक शृंखलाओं के रचयिता थे। 

 बचपन  
ली  फ़ाक का जन्म अमेरिका के मिसौरी राज्य के सेन्ट लुईस में हुआ था जहाँ उसका बचपन और जवानी बीती उसके पिता बेन्जामिन ग्रास तथा माता इलिनार अलिना थीं जिनका नाम वेताल तथा मैनड्रेक की कहानियों में आया है वे यहूदी धर्मावलम्बी थे बचपन में ही उसके पिता का स्वर्गवास  हो गया था  कुछ  समय के बाद उसकी माँ ने अलबर्ट फ़ाक एप्सटाईन से विवाह कर लिया जो उसके वौसके भाई लेसिली के  पितृतुल्य साबित हुए  कालेज छोड़ने के बाद ली  फ़ाक ने अपना नाम बदल लिया और अपने  सौतेले पिता का उपनाम धारण कर लिया किन्तु अपने बचपन के निकनेम ली को अपना नाम बना लिया  वैसे उसका असली नाम लियोन हरिसन ग्रास था।

ली फ़ाक ने तीन बार विवाह किया। पहली पत्नी लुईस कानासेरिफ़ से एक पुत्री वैलेरी, दूसरी पत्नी कन्सटान्स मूरहेड से एक पुत्र कोनले तथा पुत्री डियाने  हुए तीसरी पत्नी एलिजाबेथ मोक्सले थी जिसने उसके आखिरी दिनों के लेखन मेंसहायता की थी वस्तुतः उसने ली फ़ाक की मृत्यु के बाद वेताल की कथा को पूरा किया था  
ली फ़ाक की मृत्यु हृदयाघात से १९९९ मेंहुई असप्ताल में उसने आक्सीजन मास्क हटाकर भी कहानी लिखाता रहा था।

वेताल नाम के नकाबपोश कामिक पात्र का रचयिता ली फ़ाक Le है जिसने विश्व प्रसिद्ध जादूगर मैनड्रेक कामिक पात्र की रचना की है वेताल अफ़्रीका के काल्पनिक बेन्गाला नामक स्थान पर खोपड़ीनुमा गुफा मे रहकर अपराधियों के विरुद्ध कार्यवाही करता है। उसकी खोपड़ी वाली अँगूठी निशान अपराधियों में भय उत्पन्न कर देता है।

अपराधियों से लड़ने वालो की श्रंखला में२१ पीढी वाले वेताल की कहानी १५३६ से आरम्भ होती है ब्रिटिश नाविक क्रिस्टॊफ़र वाकर के पिता समुद्री डाकुओं के हमले में मारे जाते हैं। क्रिस्टोफ़र वाकर अपने पिता के हत्यारे की खोपड़ी पर बुराई सेलड़ने की शपथ लेता है। एक के बाद एक २१ पीढियों तक नकाब धारण करने के कारण लोग है उसे चलता फ़िरता भूत मानने लगते हैं, आदमी है जो मर नहीं सकता, पूरब के अन्धेरों का संरक्षक आदि।

श्रेणी:कॉमिक्स
श्रेणी:1911 में जन्मे लोग
श्रेणी:१९९९ में निधन
आईएनएस सिंधुरक्षक

thumb|तत्कालीन राष्ट्रपति अब्दुल कलाम आई एन एस सिंधुरक्षक पर
आईएनएस सिंधुरक्षक (एस६३) भारतीय नौसेना की सिंधुघोष वर्ग की दस डीजल-विद्युत पनडुब्बियों में से एक थी। 4 जून 2010 को भारतीय रक्षा मंत्रालय और ज़्वेजदोच्का शिपयार्ड के मध्य पनडुब्बी के उन्नयन और जीर्णोद्धार के लिए अमेरिकी $8 करोड़ ($80 मिलियन) का समझौता हुआ था। पनडुब्बी ने दो आग की घटनाओं का सामना किया था, प्रथम लघु घटना 2010 में और द्वितीय 14 अगस्त 2013 को मुम्बई के नौसेनिक डॉकयार्ड में हुई जिसमें यह डुब गयी।

 निर्माण 
सिंधुरक्षक श्रेणी की इस डीज़ल-इलेक्ट्रिक पनडुब्बी को रूस में बनाया गया था और 24 दिसम्बर 1997 को भारतीय नौसेना में शामिल किया गया था।

 कार्य इतिहास 
 दुर्घटना २०१०
thumbnail|right|सिंधुरक्षक 
आईएनएस सिंधुरक्षक के बैट्री कम्पार्टमेंट में फरवरी 2010 में आग लगी थी जिसमें एक नौसैनिक मारा गया था। तब यह पनडुब्बी विशाखापत्तनम में नौसेना गोदी में तैनात थी। यह दुर्घटना बैटरी बॉक्स में विस्फोट के कारण हुई थी। 1980 के दशक की शुरुआत में हुए समझौते के तहत भारत 2300 टन की पनडुब्बी रूस से लाया था और इसे 1997 में परिचालन में शामिल किया था।

 विस्फोट और डूबना २०१३
14 अगस्त 2013 को पनडुब्बी में पहले छोटा धमाका हुआ और फिर एक बड़ा धमाका हुआ। धमाकों से हुई क्षति के कारण पनडुब्बी में पानी भर गया, इससे पनडुब्बी एक तरफ झुक गई। पनडुब्बी की बैटरी चार्ज की जा रही थी जिस दौरान धमाका हुआ था। परिणामस्वरूप बैटरी में आग लग गई। देखते ही देखते आग तेजी से बढ़ी और बाद में पनडुब्बी में जोरदार धमाका हुआ। देश की सबसे बेहतरीन पनडुब्बी आईएनएस सिंधुरक्षक पूरी तरह से ऑपरेशनल थी। समंदर की निगेहबानी के लिए पैट्रॉल पर जाने वाली थी। ये हादसा उस वक्त हुआ जब ये नेवल डॉकयार्ड में खड़ी थी। विस्फोट होने के बाद आग लगने के बाद पनडुब्बी डूब गई।

 बचाव कार्य एवं नुकसान 
घटना के समय पनडुब्बी पर 18 नौसैनिक सवार थे इनमें से तीन अधिकारी व 15 सेलर थे। हादसे के तुरंत बाद 16 दमकलों को भेजा गया और लगभग तीन घण्टे बाद आग पर काबू पाया गया। लेकिन तब तक पनडुव्बी लगभग स्वाहा होकर डूब चुकी थी और उसका कुछ ही हिस्सा पानी की सतह पर दिख रहा था।

 सन्दर्भ 

 बाहरी कड़ियाँ 
Footage of the 2013 explosions on Sindhurakshak

श्रेणी:रूस में बनी पनडुब्बी
श्रेणी:भारतीय नौसेना
श्रेणी:भारतीय नौसेना की पनडुब्बियाँ
श्रेणी:सिंधुघोष श्रेणी की पनडुब्बियाँ
लिगो (LIGO)

right|thumb|300px| LIGO व्यतिकरणमापी सुरंग बाहरी दृष्य
right|thumb|300px|एक सामान्य व्यतिकरणमापी का योजनात्मक चित्र
लिगो (लाइगो) (LIGO / Laser Interferometer Gravitational-Wave Observatory) भौतिकी का एक विशाल प्रयोग है जिसका उद्देश्य गुरुत्वीय तरंगों का सीधे पता लगाना है। यह एमआईटी, काल्तेक तथा बहुत से अन्य संस्थानों का सम्मिलित परियोजना है। यह अमेरिका के नेशनल साइंस फाउण्डेशन (NSF) द्वारा प्रायोजित है। 

इस प्रयोग में सन् 2002 में प्रेक्षण आरम्भ हुए तथा 2010 में समाप्त हुए। किन्तु असंदिग्ध रूप से गुरुत्वीय तरंग का पता नहीं चल पाया है। पहले लगे हुए संसूचकों (detectors) को हटाकर उन्नत संसूचक लगाए जा रहे हैं। 2014 के पहले यह प्रयोग पुनः शुरू होने की सम्भावना है।

श्रेणी:भौतिकी परियोजना
गुरुत्वीय तरंग

thumb
thumb|लेजर व्यतिकरणमापी का योजनामूलक चित्र
भौतिकी में दिक्काल के वक्रता की उर्मिकाओं को गुरुत्वीय तरंग (gravitational waves) कहते हैं। ये उर्मिकाएँ तरंग की तरह स्रोत से बाहर की तरफ गमन करतीं हैं। अलबर्ट आइंस्टाइन ने वर्ष १९१६ में अपने सामान्य आपेक्षिकता सिद्धान्त के आधार पर इनके अस्तित्व की भविष्यवाणी की थी। ११ फरवरी २०१६ को अमेरिका में वाशिंगटन, जर्मनी में हनोवर और कुछ अन्य देशों के शहरों में एक साथ यह घोषणा की गई कि ब्रह्मांड में गुरुत्वीय तरंगों के अस्तित्व का सीधा प्रमाण मिल गया है। खगोलविदों का मानना है कि गुरुत्वीय तरंगों की पुष्टि हो जाने के बाद अब ब्रह्मांड की उत्पत्ति के कुछ और रहस्यों पर से पर्दा उठ सकता है।

गुरुत्वीय तरंगों का संसूचन (detection) आसान नहीं है क्योंकि जब वे पृथ्वी पर पहुँचती हैं तब उनका आयाम बहुत कम होता है और विकृति की मात्रा लगभग 10−21 होती है जो मापन की दृष्टि से बहुत ही कम है।"Noise and Sensitivity". gwoptics: Gravitational wave E-book.  University of Birmingham. Retrieved 10 December 2015. इसलिये इस काम के लिये अत्यन्त सुग्राही (sensitive) संसूचक चाहिये। अन्य स्रोतों से मिलने वाले संकेत (रव / noise) इस कार्य में बहुत बाधक होते हैं। अनुमानतः गुरुत्वीय तरंगों की आवृत्ति 10−16 Hz से 104 Hz होती है।Thorne, Kip S. (1995). "Gravitational Waves".  arXiv:gr-qc/9506086.

गुरुत्वीय तरंगों की उत्पत्ति
सिद्धांततः हर ऐसी वस्तु जो त्वरित हो रही हो, गुरुत्वीय तरंग पैदा करती है। किन्तु कम द्रव्यमान एवं कम त्वरण वाली वस्तुओं से उत्पन्न गुरुत्वीय तरंग इतनी क्षीण होती है कि उन्हें मापना (डिटेक्ट करना) बहुत कठिन है। कोई वस्तु जितनी अधिक द्रव्यशाली होगी और उसका त्वरण जितना अधिक होगा, वह उतना ही अधिक शक्तिसाली गुरत्वीय तरंगे भी पैदा करेगी।उदाहरण के लिये, ब्रह्मांड में ये गुरुत्वीय तरंगें तब पैदा होती हैं जब कोई बहुत भारी-भरकम आकाशीय पिंड (जैसा तारा) अपने जीवन अन्तिम अवस्था में तेजी से बढ़ने लगती है और उनमें विस्फोट होता है। इसी तरह, जब दो विराटकाय कृष्ण विवर (ब्लैक होल) एक-दूसरे को खींचते हुए आपस में टकरा कर एक हो जाते हैं तब भी शक्तिशाली गुरुत्वीय तरंगें पैदा होतीं हैं। तारों में विस्फोट या कृष्ण विवरों के बीच टकराव के समय पैदा होने वाली गुरुत्वीय तरंगें इतनी प्रबल होतीं हैं कि उन्हें करोड़ों प्रकाशवर्ष दूर स्थित पृथ्वी पर भी उन्हें मापा (डिटेक्ट किया) जा सकता है।

भारत का योगदान
गुरुत्वाकर्षी तरंगों की खोज की महत्वपूर्ण परियोजना में भारतीय वैज्ञानिकों ने डाटा विश्लेषण सहित अत्यंत महत्वपूर्ण भूमिका निभायी। प्लाज्मा अनुसंधान संस्थान गांधीनगर, इंटर यूनिवर्सिटी सेंटर फॉर एस्ट्रोनामी एंड एस्ट्रोफिजिक्स (आईयूसीएए) पुणे और राजा रामन्ना प्रगत प्रौद्योगिकी केन्द्र इंदौर सहित कई संस्थान इस परियोजना से जुड़े थे।

सन्दर्भ

 इन्हें भी देखें
 लिगो (LIGO) - गुरुत्वीय तरंगों का सीधे पता लगाने के लिए रचित विशाल अन्तरराष्ट्रीय प्रयोग

 बाहरी कड़ियाँ
गुरुत्व की तरंगे
21वीं सदी की युगांतकारी खोज : गुरूत्वीय तरंग (एम पी इन्फो)
गुरुत्व बल के बाद (जनसत्ता)
सच साबित हुई आइंस्टीन की भविष्यवाणी, वैज्ञानिकों ने गुरुत्वीय तरंगों की खोज की
गुरुत्व तरंगों पर शोध के लिए भारत में वेधशाला की स्थापना 2023 तक (नईदुनिया)
केंद्र सरकार ने लिगो-भारत वृहत विज्ञान प्रस्ताव को मंजूरी दी (इण्डिया आज तक)
 गुरुत्वीय तरंगें साधने का प्रयास

श्रेणी:भौतिकी की अवधारणाएँ
श्रेणी:गुरुत्वाकरण
चटगाँव (शहर)

चटगाँव या चटग्राम (चटगाँवी: সিটাঙ) (, चट्टग्राम), बांग्लादेश का एक प्रमुख बंदरगाह और दूसरा सबसे बड़ा शहर है। चटगांव एक गहरे पानी का प्राकृतिक बंदरगाह है। बंगाल की खाड़ी के पूर्वी तट और कर्णफुली नदी के मुहाने पर स्थित यह शहर, देश के दक्षिणी विभाग में पड़ता है। 2011 में इसकी अनुमानित जनसंख्या 65 लाख से अधिक थी। दक्षिण एशिया में यह वाणिज्य, उद्योग और जहाजरानी (शिपिंग) का एक प्रमुख केंद्र है। यह दुनिया के सबसे तेजी से विकसित होते महानगरों में से भी एक है।

सदियों से चटगाँव के इस प्राचीन प्राकृतिक बंदरगाह ने बंगाल और बंगाल की खाड़ी के प्रमुख व्यापारिक केंद्रों के लिए एक प्रवेश द्वार का कार्य किया है। इस बंदरगाह ने मध्य पूर्व, दक्षिण पूर्व एशिया, यूरोप और चीन के व्यापारियों को आकर्षित किया है। अरब अन्वेषक इब्न-बतूता, वेनिस के व्यापारी निकोलो डे' कोंटी और चीनी एडमिरल झेंग ही समेत कई ऐतिहासिक यात्री इस बंदरगाह से होकर गुजरे हैं। 16 वीं सदी के पुर्तगाली साम्राज्य में इसे पोर्टो ग्रांडे डी बेंगाला के नाम से जाना जाता था। ब्रिटिश ईस्ट इंडिया कंपनी ने बंगाल के अंतिम स्वतंत्र नवाब को हराने के बाद 1760 में बंदरगाह का नियंत्रण प्राप्त किया। 19 वीं सदी में ब्रिटिश राज के तहत, आधुनिक चटगाँव बंदरगाह के विकास के लिए असम-बंगाल रेलवे का निर्माण किया गया। द्वितीय विश्व युद्ध में बर्मा अभियान के दौरान यह मित्र देशों की सेना के लिए एक महत्वपूर्ण आधार बना। 1947 में ब्रिटिश भारत के विभाजन के बाद, चटगाँव पूर्वी पाकिस्तान का हिस्सा बन गया। 1971 में बांग्लादेश मुक्ति युद्ध की शुरुआत में बांग्लादेश की स्वतंत्रता की घोषणा चटगाँव से की गयी।

इन्हें भी देखें
चटगाँव विद्रोह

 सन्दर्भ 

श्रेणी:बांग्लादेश के शहर
कर्णफुली नदी

thumb|कर्णफुली नदी पर कप्ताई झील

कर्णफुली नदी (बांग्ला: কর্ণফুলি कोर्णोफूली), चटगाँव और चटगाँव पर्वतीय क्षेत्र की सबसे बड़ी और सबसे महत्वपूर्ण नदी है। यह बांग्लादेश के दक्षिण पूर्वी हिस्से में बहती है। इसका उद्गम भारत के राज्य, मिजोरम, के लुशाई पर्वतों से होता है। इस नदी की चौड़ाई 667 मीटर (2,188 फुट) है और लम्बाई 270 किलोमीटर (170 मील) है। यह चटगाँव पर्वतीय क्षेत्र से होकर बहती है और अंतत: इसका विसर्जन बंगाल की खाड़ी में होता है। 1960 के दशक में कप्ताई क्षेत्र में कर्णफुली नदी पर एक बड़ा पनबिजली संयंत्र लगाया गया था। नदी के मुहाने पर बांग्लादेश का एक प्रमुख बंदरगाह चटगाँव बंदरगाह स्थित है।
 सन्दर्भ 

श्रेणी:बांग्लादेश का भूगोल
प्राचलिक समीकरण

जब किसी वक्र के समीकरण को इस प्रकार लिखा जाय कि वक्र पर स्थित बिन्दु के x, y तथा z निर्देशांक किसी अन्य चर t के फलन के रूप में व्यक्त हों तो ऐसे समीकरण को प्राचलिक समीकरण (parametric equation) कहते हैं तथा t को प्राचल (parameter) कहलाता है। जब प्राचल किसी कोण को निरूपित करता हो तो प्रायः प्राचल के रूप में θ का प्रयोग किया जाता है। 

उदाहरण के लिए,

एक वृत्त का समीकरण है जिसका केन्द्र (०, ०) पर है एवं त्रिज्या १ है।

प्राचलिक समीकरण वास्तव में एक समीकरण न होकर कई समीकरणों का समुच्चय होता है। किसी भी सरल रेखा या वक्र को प्राचलिक समीकरण के रूप में लिखा जा सकता है। यह भी उल्लेखनीय है कि प्राच

का चुनाव विभिन्न तरह से किया जा सकता है और ऐसे प्राचल का चुनाव करना अच्छा रहता है जिससे समीकरणों का स्वरूप सरल दिखे तथा गणना करने में आसानी हो।

कई जगह ये प्राचल वास्तव में कोई वास्तविक भौतिक राशि होते हैं। उदाहरण के लिए किसी गतिमान पिण्ड की स्थिति, विस्थापन, वेग, त्वरण आदि को समय t के फलन के रूप में अभिव्यक्त किया जाय तो किसी भी समय पर इनकी गणना करना अत्यन्त सरल एवं सुविधाजनक होगा।

 कुछ प्रमुख वक्रों के प्राचलिक समीकरण 
कार्तीय निर्देशांकों में सरल रेखा का सामान्य समीकरण यह है:

यही सरल रेखा प्राचलिक समीकरणों के रूप में निम्नलिखित है:

तथा प्राचल t का मान निम्नलिखित है:
 ( e )

परवलय का समीकरण  प्राचलिक रूप में निमनवत लिखा जा सकता है:

मूल पर केन्द्र तथा r त्रिज्या वाले वृत्त () का प्राचलिक समीकरण है:

दीर्घवृत्त का प्राचलिक समीकरण:

जहाँ  प्राचल की सीमाएँ हैं।
right|thumb|250px|त्रिबीमीय हेलिक्स
कुछ ज्यामितीय वक्र ऐसे हैं जिनको कार्तीय निर्देशांकों में अभिव्यक्त करना बहुत कठिन है किन्तु प्राचलिक समीकरणों के रूप में बड़ी सरलता से अभिव्यक्त हो जाते हैं:

तथा , 
यह त्रिबीमीय हेलिक्स (three dimensional helix) का प्राचलिक समीकरण है जिसकी त्रिज्या a है तथा प्रत्येक चक्र में 2πb इकाई z-दिशा में आगे बढ़ता है।

इसी तरह, R दीर्घ त्रिज्या तथा r लघुत्रिज्या वाले टोरस को निम्नलिखित प्राचलिक समीकरणों द्वारा सरलता से अभिव्यक्त किया जा सकता है:
thumb|150px|right|R=2 i तथा r=1/2 वाला 'टोरस'

तथा 

 प्राचलिक समीकरणों को एक समीकरण में बदलना 
इसके लिए प्राचल का विलोपन करना पड़ता है।

श्रेणी: निर्देशांक ज्यामिति
विलोपन सिद्धान्त

बीजगणित तथा बीजीय ज्यामिति में उन कलनविधियों को विलोपन सिद्धान्त (elimination theory) या केवल 'विलोपन' कहते हैं जो अनेकों चरों से युक्त समीकरणों में से एक या अधिक चरों को हटाने (विलुप्त करने) के लिए प्रयुक्त होती हैं। 

आजकल रैखिक युगपत समीकरणों से चरों के विलोपन के लिए प्रायः गाउस का विलोपन प्रयुक्त होता है। इसी के उपयोग से इन समीकरणों का हल निकाला जाता है, न कि क्रैमर के नियम द्वारा। 

 उदाहरण 
निम्नलिखित दो समीकरणों 
, तथा

में से t का विलोपन करने पर हमें एक समीकरण प्राप्त होता है जो नीचे दिया है-
 
यह t से रहित एक समीकरण है जो उपरोक्त दोनों समीकरणों को संतुष्ट करता है।

इसी तरह निम्नलिखित दो समीकरणों 
, तथा

से t का विलोपन करने पर 
  प्राप्त होता है।

 इन्हें भी देखें
गाउस विलोपन

श्रेणी:बीजगणित
श्रेणी:समीकरण सिद्धान्त
मो फरहा

मोहम्मद "मो" फराह () सोमालिया में जन्मे ब्रिटिश अंतरराष्ट्रीय ट्रैक और फील्ड एथलीट हैं। ये 10,000 मीटर की प्रतिस्पर्धा में ओलम्पिक और विश्व चैंपियन और 5000 मीटर में ओलम्पिक, विश्व व यूरोपीय चैंपियन हैं। ट्रैक पर ये आम तौर पर 5000 मीटर और 10,000 मीटर प्रतिस्पर्धाओं में हिस्सा लेते हैं, परन्तु इसके आलावा 3000 मीटर दौड़ में भी भाग लेते हैं और कभी-कभी 1500 मीटर में भी। इन्होंने भविष्य में किसी बिन्दु पर मैराथन के लिए स्थानांतरित करने की इच्छा व्यक्त की है।

 सन्दर्भ 

 बाहरी कड़ियाँ
 
 आधिकारिक जालपृष्ठ
 
 मो फराह फाउंडेशन

श्रेणी:जीवित लोग
श्रेणी:1983 में जन्मे लोग
श्रेणी:अंग्रेज़ एथलीट
जादूगर मैनड्रैक

जादूगर मैनड्रैक 

मैन्ड्रेक का जादू मुख्य रूप से हिप्नोटिज्म पर आधारित है इसे उसने अनेकों खलनायकों के विरूद्ध इस्तेमाल किया जैसे गुंडो, पागल वैज्ञानिकों, अलौकिक पात्रों आदि मैन्ड्रेक के पास साइकिक तथा अन्य अलौकिक शक्तियाँ थीं जिनके बल पर वह प्रतिद्वन्दी के छक्के छुड़ा देता, कभी वह चीजों को गायब कर देता, कभी उनका आकार बड़ा कर देता और कभी चीजों को दूर भेज देता।
उसकी टोपी, लबादा, घडी और जादूई छडी उसके पिता थेरान ने उसे दी थी।

मैंड्रेक ली फ़ाक द्वारा रचित कामिक पात्र है जून 1934 में समाचार पत्रों के सिंडीकेट ने इसे प्रकाशित किया था पहले ली फ़ाक इसके लेखक व चित्रकार दोनों थे, किन्तु फ़िल डेविस चित्रकार बने और अपनी मृत्यु तक (सन १९६४ईस्वी) इसके लेखक बने रहे इसके बाद  फ़्रेड फ़ेड्रिक लेखक हुए। वेताल नाम के नकाबपोश कामिक पात्र का रचयिता ली फ़ाक Lee हैं।

<https://web.archive.org/web/20131015235025/http://en.wikipedia.org/wiki/Mandrake_the_Magician>

श्रेणी:कॉमिक्स
मैक्स थेरियट

मैक्सिमिलियन ड्रेक "मैक्स" थेरियट () (जन्म: अक्टूबर 14, 1988) अमेरिकी फ़िल्म और टेलिविज़न अभिनेता हैं। इन्होंने कई हॉलीवुड फ़िल्मों में अभिनय किया है, जैसे: माई सोल टू टेक, कैच दैट किड, द पैसिफ़ायर, नैन्सी ड्रयू, जम्पर, हाउस एट द एण्ड ऑफ़ द स्ट्रीट, आदि। ये बेट्स मोटल टेलिविज़न शृंखला के मुख्य किरदारों में से एक हैं।

 बाहरी कड़ियाँ
 

श्रेणी:जीवित लोग
श्रेणी:1988 में जन्मे लोग
श्रेणी:अमेरिकी टेलिविज़न अभिनेता
श्रेणी:अमेरिकी फ़िल्म अभिनेता
वी दक्षिणामूर्ति

वेंकटेश्वरन दक्षिणमूर्ति (; 9 दिसम्बर 1919 – 2 अगस्त 2013) मलयाली, तमिल एवं हिन्दी सिनेमा के एक अनुभवी कर्नाटक संगीतकार एवं संगीत निर्देशक थे जो मुख्यतः मलयाली सिनेमा में काम करते थे। उन्होंने लगभग 125 फ़िल्मों में काम किया। उन्होंने अपने ५० वर्ष के कार्यकाल में 859 गानों पर का निर्माण किया।
 सन्दर्भ 

 बाहरी कड़ियाँ 
 

श्रेणी:1919 में जन्मे लोग
श्रेणी:२०१३ में निधन
फर्मी अन्योन्यक्रिया

thumb|360px|प्रमाणविक नाभिक में  क्षय (साथ में एक प्रति-न्यूट्रिनो भी निकलता है)।
यह प्रक्रिया एक स्वतंत्र न्यूट्रॉन का क्षय प्रदर्शित करती है।
कण भौतिकी में, फर्मी अन्योन्यक्रिया (Fermi's interaction) (जिसे बीटा क्षय का फर्मी सिद्धांत भी कहा जाता है) 1933 में एन्रीको फर्मी द्वारा प्रस्तावित बीटा क्षय की व्याख्या है।"Tentativo di una teoria dei raggi β", Ricerca Scientifica, 1933 (also Z. Phys., 1934) इस सिद्धान्त के अनुसार चार फर्मीऑन एक ही शीर्ष पर एक साथ अन्योन्य क्रिया करते हैं।
उदाहरण के लिए, इस अन्योन्य क्रिया में न्यूट्रॉन का क्षय, न्यूट्रॉन के निम्न कणों से सीधे संयुग्मन में दर्शाया गया है:
 एक इलेक्ट्रॉन, 
 एक प्रतिन्यूट्रिनो और 
 एक प्रोटॉन। Chapters 6&7 फर्मी ने सर्वप्रथम 1933 में बीटा क्षय की व्याख्या के अपनी व्याख्या में इस संयुग्मन का परिचय दिया।
 कल्पित W- बोसॉन
 फर्मी नियतांक 

यहाँ g दुर्बल अन्योन्य क्रिया का संयुग्मन नियतांक और mW W बोसॉन का द्रव्यमान है जो क्षय का माध्यम है।

मानक मॉडल में फर्मी नियतांक हिग्स प्रक्रिया से निम्न प्रकार सम्बंधित है

 सन्दर्भ 

श्रेणी:कण भौतिकी
श्रेणी:क्वांटम क्षेत्र सिद्धांत
जेनिफ़र लॉरेंस

जेनिफ़र श्रेडर लॉरेंस एक अमेरिकी अभिनेत्री हैं। २०१५ एवं २०१६ में ये विश्व की सबसे ज़्यादा कमाई करने वाली अभिनेत्री थीं।

 आरंभिक जीवन 
जेनिफ़र श्रेडर लॉरेंस का जन्म १५ अगस्त १९९० को लुइसविल, यू॰ एस॰ ए॰ में हुआ था। इन्होंने १४ वर्ष की आयु में रंगमंच पर अभिनय करना आरंभ कर दिया था।

 अभिनय 
जेनिफ़र ने २०१२ में हाउस एट द एंड ऑफ़ द स्ट्रीट नामक एक डरावनी फ़िल्म में एलिसा नामक लड़की की भूमिका निभाई जो एक नए घर में रहने आती है और कई डरावनी घटनाओं के बाद घर को छोड़ देती है। लॉरेंस ने उस ही वर्ष सिल्वर लाइनिंग्स प्लेबुक फ़िल्म की थी जिसके लिए इन्होंने सर्वश्रेष्ठ अभिनेत्री का ऑस्कर पुरस्कार जीता। वर्ष २०१६ में लॉरेंस ने पैसेंजर्स नामक एक रोमांटिक साइंस-फिक्शन फ़िल्म में मुख्य भूमिका निभाई थी। इन्होंने २०१८ में थ्रिलर फ़िल्म रेड स्पैरो की।

 व्यक्तिगत जीवन 
२०१४ में जेनिफ़र लॉरेंस और कई दूसरी महिला हस्तियों की दर्जनों नग्न तस्वीरें और वीडियो इंटरनेट पर फ़ाश कर दी गयी थीं। इन्होंने कहा कि इन्हें ऐसा लग रहा था मानो इनका सामूहिक बलात्कार हो रहा है। जेनिफ़र ने एक पत्रिका को बताया था कि यह लीक एक 'यौन अपराध' और 'यौन हिंसा' है। इन्होंने कहा कि अन्य पीड़िताओं के विपरीत, ये एप्पल इंक॰ पर मुक़द्दमा नहीं करेंगी।

२०१८ में अमेरिकी फ़िल्म निर्माता और सिद्ध यौन अपराधी हार्वे वीनस्टीन के मुक़द्दमे के दौरान उनकी एक पीड़िता ने बताया कि हार्वे ने जेनिफ़र के साथ सोने का दावा किया था जिसके कारण ये आज एक सफल ऑस्कर विजयी अभिनेत्री हैं। लेकिन, लॉरेंस ने शीघ्र ही अपना एक बयान जारी कर अपने साथ हुए यौन उत्पीड़न की बात का खंडन किया।

२०१८ में लॉरेंस ने एक आर्ट गैलरी निर्देशक कुक मैरोने को डेट करना आरंभ किया। दोनों ने फ़रवरी २०१९ में मँगनी की और उस ही वर्ष अक्टूबर में विवाह भी कर लिया।

 फ़िल्में 
+सालफ़िल्मकिरदारविधा२०१२हाउस एट द एंड ऑफ़ द स्ट्रीटएलिसासिल्वर लाइनिंग्स प्लेबुक२०१६पैसेंजर्स२०१८रेड स्पैरो

इन्हें भी देखें
 ऐनी हैथवे
 केट विंसलेट
 केली क्वोकोह
 द मार्शियन (फ़िल्म)

 सन्दर्भ 

 बाहरी कड़ियाँ

 
 

श्रेणी:1990 में जन्मे लोग
श्रेणी:अमेरिकी टेलिविज़न अभिनेता
श्रेणी:अमेरिकी अभिनेत्री
श्रेणी:अमेरिकी बाल कलाकार
श्रेणी:अमेरिकी फ़िल्म अभिनेता
आण्विक ज्यामिति

right|thumb|300px|जल के अणु में परमाणुओं का विन्यास
आण्विक ज्यामिति से तात्पर्य किसी अणु में परमाणुओं की त्रिविमीय स्थिति से है। आणविक ज्यामिति कई कारणों से महत्वपूर्ण है। इससे ही पदार्थ के अनेक गुण जैसे क्रियाशीलता, ध्रुवता, रंग, फेज, चुम्बकीयता तथा जैविक क्रियाशीलता आदि निर्धारित होते हैं।

 आणविक ज्यामिति के प्रकार 
 रैखिक
 समतल त्रिकोणीय
 वक्र
 चतुष्फलकीय
 अष्टफलकीय
 पिरामिडीय
 द्विपिरामिडीय त्रिकोणीय

 आण्विक ज्यामिति की सारणी (VSEPR सारणी)

 आबन्धीय इलेक्ट्रॉन-युग्म एकाकी युग्म इलेक्ट्रॉन डोमेन आकार आदर्श बँध कोण उदाहरण छबि 2 0 2 रैखिक 180° CO2 50px 3 0 3 समतल त्रिकोणीय 120° BF3 50px 2 1 3 वक्र 120° (119°)  SO2 50px 4 0 4 चतुष्फलकीय 109.5° CH4 50px 3 1 4 त्रिकोणीय पिरामिडीय 107°  NH3 50px 2 2 4 वक्र 109.5° (104.5°)  H2O 50px 5 0 5 त्रिकोणीय द्विपिरामिडीय 90°, 120°, 180° PCl5 50px 4 1 5 सी-सौ 180°, 120°, 90° (173.1°, 101.6°)  SF4 50px 3 2 5 T-आकारिक 90°, 180° (87.5°, < 180°)  ClF3 50px 2 3 5 रैखिक 180° XeF2 50px 6 0 6 अष्टफलकीय 90°, 180° SF6 50px 5 1 6 वर्ग पिरामिडीय 90° (84.8°), 180°  BrF5 50px 4 2 6 समतल वर्ग  90°, 180° XeF4 50px 7 0 7 पंचभुज पिरामिडीय 90°, 72°, 180° IF7 50px 6 1 7 पंचभुज पिरामिडीय 72°, 90°, 144° XeOF5− 50px 5 2 7 समतल पंचभुज 72°, 144° XeF5− 50px 8 0 8 वर्ग ऐण्टी-प्रिस्मीय  XeF82− 50px 9 0 9 tricapped trigonal prismatic  ReH92− 50px

श्रेणी:रसायन विज्ञान
भारत में स्थित न्यूट्रिनो वेधशाला

भारत स्थित न्यूट्रिनो वेधशाला () (आईएनओ) कण भौतिकी में शोध के लिए निर्मित विज्ञान परियोजना है। इसका उद्देश्य ब्रह्माण्डीय न्यूट्रिनो का अध्ययन करना है। न्यूट्रिनो मूल कण होते हैं जिनका सूर्य, तारों एवं वायुमंडल में प्राकृतिक रूप से निर्माण होता है।

परिचय
तमिलनाडु के थेनी जिले की बोडी पहाडियों में कई संस्थाओं के सहयोग से इस वेधशाला की स्थापना की जा रही है। यह वेधशाला चट्टान से 1200 मीटर गहराई पर होगी तथा इसमें कई गुफाएं होंगी।

केंद्रीय मंत्रिमंडल ने जनवरी, २०१५ में करीब 1500 करोड की इस परियोजना को हरी झंडी दी थी। इसके तहत लगभग 1200 मीटर ऊंचे चट्टानी पहाडों के नीचे विस्तरीय प्रयोगशाला बनायी जायेगी जिसमें 132 मीटर x 26 मीटर x 20 मीटर आकार की एक बडी गुफा और कई अन्य छोटी-छोटी गुफाएं होंगी, जहां 1900 मीटर लंबी और साढे सात मीटर चौडी सुरंग से पहुंचा जा सकेगा।
 
इस परियोजना में परमाणु ऊर्जा विभाग और विज्ञान तथा प्रौद्योगिकी विभाग मिलकर सहयोग दे रहे हैं। परमाणु ऊर्जा विभाग इसके लिये केंद्रीय एजेंसी के तौर पर काम करेगा। परियोजना का उद्देश्य न्यूट्रिनो पर मूलभूत अनुसंधान करना है। भारत के 21 अनुसंधान संस्थान, विश्वविद्यालय और आईआईटी इस परियोजना में शामिल हैं।न्यूट्रिनो कणों की खोज और अध्ययन के लिए बनायी जा रही है भूमिगत वेधशाला (समय लाइव)

 सन्दर्भ 

 बाहरी कड़ियाँ 
भारत स्थित न्यूट्रिनो वेधशाला का जालस्थल (हिन्दी में)
आयएनओ का आधिकारिक जालस्थल (अंग्रेजी)
आयएनओ का जालस्थल (गणित विज्ञान संस्थान)
भारत स्थित न्यूट्रिनो वेधशाला परियोजना (ई-दृष्टि)
न्यूट्रिनो कणों की खोज और अध्ययन के लिए बनायी जा रही है भूमिगत वेधशाला (समय लाइव)

श्रेणी:कण भौतिकी
श्रेणी:प्रायोगिक भौतिकी
श्रेणी:न्यूट्रिनो भौतिकी
प्रमस्तिष्कमेरु द्रव

right|thumb|300px|मानव के प्रमस्तिष्कमेरु द्रव के चार नमूने (सामान्य)
right|thumb|300px|मस्तिष्क के एमआरआई में प्रमस्तिष्कमेरु द्रव का स्पन्दन साफ दिख रहा है।
प्रमस्तिष्कमेरु द्रव (Cerebrospinal fluid/CSF) स्वच्छ रंगहीन तरल है जो मस्तिष्क के रक्‍तक जालक (choroid plexus) में बनता है। यह खोपड़ी के अन्दर मस्तिष्क के लिए गद्दी जैसा कार्य करता है। इसके अलावा यह प्रतिरक्षात्‍मक (immunological) कार्य एवं प्रमस्तिष्कीय रक्त प्रवाह के स्वतःनियन्त्रण का भी कार्य करता है।

श्रेणी:मानव शरीररचनाcsf मस्तिष्क को जरूरत न्यूट्रिशन ओक्सिजन और हार्मोन provide कराता है तथा west पदार्थ को बाहर निकालता है
नमदा

right|thumb|300px|भिन्न भिन्न रंग के नमदे के कपड़े
नमदा (Felt) एक प्रकार का कपड़ा है जो ऊन, बाल, वानस्पतिक रेशों तथा पर से बनाया जाता है। यह कंपनरोधी, ऊष्मा पृथग्न्यासक (insulator) तथा ध्वनिशमक होता है। इसका उपयोग रेल और जहाज की छत बनाने, शीशे और संगमरमर की वस्तुओं की पैकिंग, धातुओं पर पॉलिश करने, वाद्ययंत्रों, मुद्रण, मोटरों, जूतों, हैट तथा कोट में होता है। उपयोगितानुसार इसकी बुनावट में अंतर हो सकता है।

 प्रकार 
नमदा मुख्यत: दो प्रकार का होता है : 
१. बुना हुआ नमदा (thread structure) और 
२. रेशेवाला या वास्तविक नमदा। 

प्रथम प्रकार के नमदे में उच्च नमदा गुणवाले ऊन की आवश्यकता होती है। हल्का नमदा केवल एक परत का तथा भारी नमदा कई परतों के एक दूसरे पर बुनकर बनाया जाता है। रेशेवाले नमदे की भी आधारभूत वस्तु ऊन है। इसमें ऊन लंबाई में छोटा और उच्च नमदा गुणवाला होता है। रेशों को ऊन के साथ मिलाकर इस प्रकार का नमदा बनाया जाता है। कुछ विशेष प्रकार का नमदा रेशों की कई परतों को सरेस से चिपकाकर भी बनाया जाता है।

 इन्हें भी देखें 
 ऊष्मा रोधन

 सन्दर्भ 

श्रेणी:बिन-बुने वस्त्र
श्रेणी:निर्माण सामग्री
श्रेणी:प्राणी बाल उत्पाद
गुणोत्तर माध्य प्रमेय

अंगूठाकार|272x272पिक्सेल|नारंगी वर्ग का क्षेत्रफल = हरित आयत का क्षेत्रफल
गुणोत्तर माध्य प्रमेय या समकोण त्रिभुज की शीर्षलम्ब प्रमेय के अनुसार 
 एक समकोण त्रिभुज में समकोण से कर्ण तक खींचा गया शीर्षलम्ब, कर्ण के विभाजित खण्डों की दैर्घ्यों का गुणोत्तर माध्य है।

यदि h समकोण त्रिभुज का 'समकोण पर शीर्षलम्ब' है तथा p एवं q कर्ण के दो खण्ड हैं तो इस प्रमेय के अनुसार,

या, क्षेत्रफल के रूप में:

अनुप्रयोग
thumb|450px|√a के निर्माण हेतु गुणोत्तर माध्य प्रमेय का अनुप्रयोग

 इन्हें भी देखें
बौधायन प्रमेय

श्रेणी:ज्यामिति
प्राची देसाई

प्राची देसाई एक भारतीय टेलीविजन अभिनेत्री हैं। उन्होंने रॉक ऑन!!, वन्स अपॉन ए टाईम इन मुम्बई, बोल बच्चन, आय मी और मैं जैसी फ़िल्मों में काम किया, जहाँ उन्हे अच्छी समालोचना एवं वाणिज्यिक सराहना मिली। उन्होंने अपना काम बनी वालिया की इंडियन सोप ऑपेरा "कसम से" से आरम्भ किया और उससे प्रसिद्धि पाई। प्राची भारत में न्यूट्रोजेना का चेहरा, पृष्ठांकक, प्रवक्ता और ब्रांड एंबेसडर हैं वो गोआ पर्यटन की भी ब्रांड एंबेसडर हैं।

इन्हें भी देखें
 रुचा हसब्निस
 रश्मि देसाई
 त्रिधा चौधरी
 समीक्षा सिंह

 सन्दर्भ 

 बाहरी कड़ियाँ 

 
 

श्रेणी:1988 में जन्मे लोग
श्रेणी:जीवित लोग
श्रेणी:गुजरात के लोग
संध्या मृदुल

संध्या मृदुल (जन्म 28 मार्च 1975) एक भारतीय अभिनेत्री हैं जो सामान्यतः बॉलीवुड फ़िल्मों एवं टेलीविजन में काम करती हैं। उन्हें मुख्यतः साथिया (2002 फ़िल्म) और पेज थ्री (2005 फ़िल्म) , रागिनी एमएमएस २ फ़िल्मों में उनके अभिनय के लिए जाना जाता है।

करियर
लोकप्रिय डांस शो झलक दिखला जा (सीजन 2) में वह रनर-अप रहीं। इस फैसले ने कुछ विवादों को जन्म दिया क्योंकि जज उर्मिला मातोंडकर ने घोषणा की कि मृदुल को जीतना चाहिए था। [६] प्राची देसाई को शो का विजेता घोषित करने के फैसले पर धांधली और हस्तक्षेप के आरोप थे। मृदुल ने निर्णय के बारे में कहा, "मुझे यह मत कहो कि मैं हार गया। जैसा मैंने पहले कहा है, तुम केवल तभी हारते हो जब तुम हार जाते हो, और मैं नहीं। मैं केवल एक ट्रॉफी और नकद पर हार सकता हूं लेकिन मेरे पास है कई दिलों को जीता। "[7]

2008 में, उन्होंने शंघाई में आयोजित 14 वें टेलीविज़न फेस्टिवल में निर्णायक मंडल के सदस्य के रूप में कार्य किया। वह उत्सव में सबसे छोटी और अकेली भारतीय थी। [l] 2014 में, संध्या ने रागिनी एमएमएस 2 में काम किया, जिसमें उन्होंने सन्नी लियोन को चूमा।.

फिल्मोग्राफी
 साथिया (2002 फ़िल्म)
 पेज थ्री (2005 फ़िल्म)
 रागिनी एमएमएस २
 सेक्शन 375

 पुरस्कार 
 वर्ष  पुरस्कार  श्रेणी  फ़िल्म  परिणाम2006बीएफजेए अवार्डसहयोगी कलाकार की सर्वश्रेष्ठ भूमिका के लिएपेज 32006फ़िल्मफ़ेयर पुरस्कारसर्वश्रेष्ठ सह-अभिनेत्री पुरस्कारपेज 3
 सन्दर्भ 

 बाहरी कड़ियाँ 

 

श्रेणी:भारतीय अभिनेत्री
श्रेणी:1975 में जन्मे लोग
श्रेणी:जीवित लोग
श्रेणी:मुम्बई के लोग
गिरीश पंकज

गिरीश पंकज हिन्दी के एक व्यंग्यकार हैं। इनके तीस व्यंग्य संग्रह, ग्यारह उपन्यास समेत विभिन्न विधाओं में 110 पुस्तकें प्रकाशित हैं। इन्हें व्यंग्य लेखन के लिए "अट्टहास सम्मान", "श्री लाल शुक्ल व्यंग्य सम्मान", "लीलारनी सम्मान" व्यंग्यश्री सम्मान और साहित्य भूषण समेत अनेक सम्मान, पुरस्कार प्राप्त हुये हैं।

 सन्दर्भ 

श्रेणी:हिन्दी साहित्य
श्रेणी:हिन्दी साहित्यकार
श्रेणी:हिन्दी गद्यकार
श्रेणी:लेखक
श्रेणी:हिन्दी लेखक
श्रेणी:हिंदी साहित्यिक पत्रिका संपादक
बरसीम

right|thumb|300px|बरसीम
बरसीम (वानस्पतिक नाम: Trifolium alexandrinum) चारे की वार्षिक फसल है। इसकी खेती अधिकांशतः सिंचित उपोष्ण जलवायु वाले क्षेत्रों में भैंस एवं अन्य पशुओं के चारे के लिए की जाती है। प्राचीन मिस्र में यह एक महत्वपूर्ण फसल थी। भारत में बरसीम उन्नीसवीं शताब्दी में आरम्भ में आयी। अमेरिका और यूरोप में भी इसकी खेती होती है। राजस्थान के मारवाड़ अंचल में इसे रजगा कहा जाता हैं।

बरसीम का पौधा 30 से 60 सेमी लम्बा होता है। इसकी बीजदर 30 से 35 किलो प्रति है० हैं।

 बाहरी कड़ियाँ
बरसीम कि उन्नत आर्गनिक जैविक खेती
बरसीम की खेती बरसीम की खेती (एग्रोपेडिया)
इसे राजस्थान या राजस्थानी की देशी भाषा मे यहा के किसान बरसीम को रजगा या रीजगा भी कहते है।

श्रेणी:फ़सलें
उष्णकटिबन्धीय जलवायु

right|thumb|300px|विश्व के उष्णकटिबन्धीय जलवायु के क्षेत्र
उष्णकटिबन्धीय क्षेत्रों की जलवायु उष्णकटिबन्धीय जलवायु कहलाती है। यह जलवायु अशुष्क (non-arid) होती है तथा वर्ष के बारहों महीने औसत ताप 18 °C (64 °F) से अधिक रहता है। उष्णकटिबन्धीय क्षेत्रों का ताप पूरे वर्ष लगभग समान बना रहता है।

श्रेणी:जलवायु
श्रेणी:उष्णकटिबन्ध
महाद्वीपीय जलवायु

right|thumb|300px|दक्षिणी गोलार्ध में महाद्वीपीय जलवायु नहीं पायी जाती।
महाद्वीपीय जलवायु (Continental climate) वह जलवायु है जिसमें वर्ष में तापमान में बहुत अधिक उतार-चढ़ाव होता है। इन क्षेत्रों के आसपास जलराशि के बड़े भण्डारों की कमी के कारण ऐसा होता है। प्रायः शीत ऋतु में तापमान इतना कम होता है कि हर वर्ष कुछ अवधि के लिए बर्फ जम जाती है जबकि ग्रीष्म ऋतु में तापमान मध्यम रहता है। 

 इन्हें भी देखें
शीत कटिबन्धीय जलवायु
शीतोष्ण कटिबन्धीय जलवायु
उष्णकटिबन्धीय जलवायु

श्रेणी:जलवायु
भारत के जलवायु प्रदेश

right|thumb|300px|कोप्पन जलवायवीय वर्गीकरण के अनुसार भारत के जलवायु प्रदेश
भारत विशाल देश है। अतः इसके भिन्न-भिन्न क्षेत्रों की जलवायु में भी बहुत असमानता है। भारत के विभिन्न क्षेत्र चार प्रकार के जलवायु-समूह की जलवायु का अनुभव करते हैं। इनको पुनः सात जलवायवीय प्रकारों में बाटा जा सकता है। 

श्रेणी:भारत
श्रेणी:जलवायु